Bugun, 2 aprel kuni Gruziyaning Tbilisi shahrida dzyudo bo‘yicha Gran-Pri turniri yakuniga yetdi. MOQ matbuot xizmati bergan xabarga ko‘ra, turnirning uchinchi kunida ham O‘zbekiston vakili shohsupaga ko‘tarildi. -90 kg vazn toifasidagi sportchi Shahzodbek Sobirov bronza medalga egalik qildi. Ushbu dzyudochi o‘tish bahsida slovakiyalik Peter Zilkani mag‘lubiyatga uchratdi va bronza medal uchun bo‘lib o‘tadigan jangda ishtirok etib, vengriyalik Gabor Verni mag‘lub etdi. 1 aprel kuni O‘zbekiston vakili G‘iyosjon Boboyev ushbu Gran-Prida oltin medal olgandi.